Trelis/gawiki huggingface dataset:
Mainistir Bheigthí. Fothracha mainistreach Cistéirsí cois Bóinne i gContae na Mí is ea Mainistir Bheigthí ("Bective Abbey" as Béarla). Bhunaigh Murchad Ua Maeil Sheachlainn, Rí na Mí, í sa bhliain 1150 mar fho-mhainistir den Mhainistir Mhór, agus tiomnaíodh í don Mhaighdean Bheannaithe. Bhíodh suíochán ag ab na mainistreach seo i bParlaimint na Páile sna meánaoiseanna, agus é ina údarás saolta agus spioradálta araon. Bhí sí ar na chéad mhainistreacha in Éirinn a cuireadh faoi chois le linn Dhíscaoileadh na Mainistreacha sna blianta 1535/36, ó ba rud é go raibh sí chomh gar sin d'ionad cumhachta na nGall i mBaile Átha Cliath. 
In ainneoin nach bhfuil ach fothracha ann anois, tá dea-chaoi orthu i gcomparáid le go leor dá leithéid ón ré chéanna. Is séadchomhartha náisiúnta í agus tá í ar oscailt don phobal.
Ábhair Shainspéise.
Rinneadh cuid de radhairc an scánnáin "Braveheart", le Mel Gibson, a scannánú i Mainistir Bheigthí sna 1990idí.
An Mhainistir Mhór.  Ba í An Mhainistir Mhór an chéad mhainistir Chistéirseach in Éirinn. "Mellifont Abbey" a thugtar uirthi sa Bhéarla, ainm a tháinig ón Laidin: 'Tobar Meala'. Bunaíodh í sa bhliain 1142. Tá sí suite i gContae Lú, thart ar 10km ó Dhroichead Átha. Níl fágtha di anois ach fothracha agus is séadchomhartha náisiúnta é an suíomh.
Sliabh Hampton. Sliabh agus bolcán marbh is ea Sliabh Hampton. Tá sé suite i gCríoch Marie Byrd na hAntartaice. Is é an ceann is tuaisceartaí sa Sliabhraon Executive Committee
Sliabh Nares. Sliabh mór atá suite theas ó Sliabh Albert Markham i Sléibhte Churchill is ea Sliabh Nares.
Sliabh Morning. Bolcán suanach atá suite in aice le Sliabh Discovery agus thoir ón oighearshruth Koettlitz i gCríoch Victoria is ea Sliabh Morning.
Críoch Victoria. Críoch san Antartaice is ea Críoch Victoria, teorantach le Muir Ross thoir agus le Críoch Wilkes thiar. Tháinig James Clark Ross ar i Mí Eanáir 1841 agus thug sé an t-ainm Críoch Victoria uirthi in ainm Banríona Victoria na Ríochta Aontaithe.
Tá na Sléibhte Trasantartacha suite sa réigiún.
Carraig Phádraig. Is seandaingean agus láthair eaglasta stairiúil í Carraig Phádraig ("The Rock of Cashel" as Béarla). Tá sí suite ar imeall bhaile Chaisil, i gContae Thiobraid Árann. 
Níl ach fothracha ann anois, cé gur séadchomhartha náisiúnta í agus tá athchóiriú déanta ag Oifig na nOibreacha Poiblí ar chuid mhaith de na foirgnimh ar an láthair. Tá an baile suite in aice leis an mbóthar náisiúnta ó Bhaile Átha Cliath go Corcaigh, an N8. 
Stair.
Baineann an chuid is mó de na foirngimh ar an láthair ón 12ú agus ón 13ú haois, cé go raibh an áit ina ríchathaoir ag Ríthe na Mumhan ar feadh na gcéadta bliain roimhe sin.
Tharla Creachadh Chaisil ar 15 Meán Fómhair 1647, le linn Chogadh na hAon Bhliana Déag, nuair a rinne Murchadh Ó Briain (nó an Iarla Inse Chuinn) scrios iomlán ar gharastún na Comhdhála, a bhí lonnaithe ar Charraig Phádraig.
Caiseal (Tiobraid Árann). Baile i gContae Thiobraid Árann é Caiseal (nó Caiseal Mumhan). Tá séadchomhartha náisiúnta cáiliúil, Carraig Phádraig, suite in aice leis. Suite in aice leis an mbóthar náisiúnta ó Bhaile Átha Cliath go Corcaigh, an N8, atá an baile.
Stair.
Tharla Sléácht Chaisil ar 15 Meán Fómhair 1647, le linn Chogadh na hAon Bhliana Déag, nuair a rinne Murchadh Ó Briain (nó an Iarla Inse Chuinn) scrios iomlán ar gharastún na Comhdhála, a bhí lonnaithe ar Charraig Phádraig.
Sliabh Discovery. Bolcán atá suite thoir ón oighearshruth Koettlitz i gCríoch Victoria na hAntartaice is ea Sliabh Discovery.
Sliabh Scott. Sliabh atá suite ar an taobh thiar de Críoch Graham in Antartaice is ea Sliabh Scott.
Caiseal. Tá níos mó ná ciall amháin le Caiseal:
Porak. Bolcán suanach atá suite sa Sliabhraon Vardenis timpeall 20 km thoir theas ó Loch Sevan is ea Porak. Tá sé suite ar an teorainn idir an Airméin agus an Asarbaiseáin
Loch Sevan. Is é an loch is mó san Airméin ná Loch Sevan.
Veronica Guerin. B'iriseoir Éireannach í Veronica Guerin (5 Iúil 1958 - 26 Meitheamh 1996). Scaoileadh í i luíochán ar thaobh an bhóthair, ar dhébhealach Nás na Rí. Mangairí drugaí a rinne an slad.
Iriseoir iniúchta.
Sna 1990idí, bhí Guerin og obair mar iriseoir imscrúdaitheach leis an Sunday Tribune, agus ansin an Sunday Independent. 
Bhí na tuairiscí seo ceannródaíoch, pearsanta agus thar a bheith léargasach. ‘Citizen Journalist’ á baisteadh uirthi le meas agus gean. Rinne sí agallamh eisiacha leis an Easpag Éamon Casey agus scríobh sí scéal eisiach faoin útamáil a bhain le heiseachadadh Brendan Smyth.
Thosaigh sí ag dul sa tóir ar na mangairí drugaí agus coirpigh eile a bhí gníomhach i mBaile Átha Cliath. Cé gur bhain sí úsáid as leasainmneacha ina cuid iriseoireachta go minic, thosaigh sí ag fáil bagairtí mar gheall ar an obair a bhí á dhéanamh aici.
Sa bhliain 1995, bronnadh an "International Press Freedom Award" de chuid an 'Committee to Protect Journalists'.
Feallmharú.
Lámhachadh Guerin don chéad uair agus í sa bhaile ar an 30 Eanáir, 1995. Ba léir go raibh sí i ndainséar. Is mór an t-iontas, ag féachaint siar, nár deineadh a thuilleadh ó thaobh slándála
Feallmharaíodh Guerin an bhliain ina dhiaidh sin, agus í ina suí ina hOpel Calibra ag na soilse tráchta ar Mótarbhealach Nás na Rí, cúpla míle amuigh ón gcathair. Ba bheirt fhear a bhí ag taisteal ar ghluaisrothair a rinne an t-ionsaí, sular theith siad go tapaidh ón láthair. D'éag Guerin ar an toirt.
Bhain an dúnmharú brúidiúil creathadh, ní hamháin as iomairí na hiriseoireachta, na polaitíochta agus na coiriúlachta, ach as muintir na hÉireann ar fad. ‘Má táid sásta iriseoir a mharú, táid oiriúnach ar dhuine ar bith a mharú’ tuairim coitianta na tréimhse. "Ionsaí ar an nDaonlathas" a bhí ann, mar a dúirt Taoiseach an lae Seán de Briotún faoin eachtra.
Triail.
Ciontaíodh Brian Meehan as dúnmharú Guerin sa bhliain 1996.
Sa bhliain 2018, theip ar Meehan ina iarracht go gcuirfí a chiontú ar ceal ar phointe dlí. Bhí an cladhaire ag iarraidh go ndéanfaí iomrall ceartais dá chiontú.
Iarmhairtí.
Ar bhealaí éagsúla, thionscain dúnmharú Guerin leasú ar an mBunreacht agus cúpla reachtanna tábhachtacha ː
Georges Pompidou. B'é Georges Pompidou (5 Iúil 1911 - 2 Aibreán 1974) Uachtarán na Fraince idir 1969 agus 1974.
An Chearnóg Dhearg. Is í an Chearnóg Dhearg (Rúisis: Красная площадь, "Krasnaya ploshchad") an chearnóg is cáiliúla i Moscó na Rúise. Roinneann an chearnóg an Chreimil ón cheantar trádála traidisiúnta Kitay-gorod. Feictear ar an gcearnóg mar lár na cathrach ós rud é go spréann na príomhsráideanna amach uaithi. 
Ainm agus Bunús.
Is féidir stair na cearnóige a fheiceáil trí saothair ealaíne éagsúla, mar shampla i bpictiúir le Vasily Surikov, Konstantin Yuonand agus daoine eile. Bhíodh an áit clúdaithe le foirgnimh adhmaid, ach fuair Ivan III réidh leo sa bhliain 1493 mar bhí bagairt tine ann i gcónaí. Diaidh ar ndiaidh, baineadh úsáid as an gceantar oscailte mar príomh-áit margaíochta sa chathair. Níos déanaí arís, baineadh úsáid as le haghaidh searmanais poiblí agus forograíochta, agus corónú Sár na Rúise. 
Tagann an t-ainm ón "krasnaya" a chiallaíonn "dearg" nó "áilleacht". I dtús báire úsáideadh é le cur síos ar Ard-eadglais Naomh Basil agus i ndiaidh sin don chearnóg in aice leis. Meastar gur bhfuair sé an t-ainm sa 17ú haois.
Cistéirsigh. Is ord manach de chuid na hEaglaise Caitlicí é Ord na gCistéirseach, ar a dtugtar na Cistéirsigh nó na Manaigh Bhána (mar gheall ar an aibíd bhán a chaitheann siad) chomh maith. Bhunaigh Robert Molesme an chéad mhainistir Chistéirseach sa bhliain 1098 ag Mainistir Cîteaux, agus bunaíodh an chéad mhainistir Chistéirseach in Éirinn ag an Mainistir Mhór, i gContae Lú.
Laksaa. Baile atá suite ar chósta Oileáin Mhanann is ea Laksaa. Sa bhliain 2001 bhí 1,725 duine ina gcónaí sa bhaile.
Is as an tSean-Lochlainnis ("Laxa" - "Abhainn na mBradán") a tháinig an focal Laksaa.
Sa 19ú haois, bunaíodh an tionscal is mó sa bhaile - mianadóireacht luaidhe agus since. Faoi láthair is í an turasóireacht an tionscal is tábhachtaí, áfach.
Plútóiniam. Is é an plútóiniam dúil uimhir a 94, agus is é an tsiombail a sheasann dó sna foirmlí ceimiceacha ná Pu. Dúil radaighníomhach atá ann, nó níl oiread agus aon iseatóp cobhsaí amháin aige. Baineann sé le grúpa na n-achtanóideach (na n-achtainídí), agus is dúil trasúránach é freisin, ós rud é go bhfuil sé níos troime ná an t-úráiniam. Úsáidtear é i ndéantús na mbuamaí adamhacha, rud a thuill an-mhíchlú don dúil seo. 
Síltear go coitianta nach bhfuil an plútóiniam ar fáil sa dúlra, ach níl an scéal chomh simplí sin, nó is iseatóp príomhordúil é an t-iseatóp is cobhsaí dá bhfuil ag an bplútóiniam, 244Pu. Tá sé ceithre scór milliún bliain ar leathré - achar fada ama, a shílfeá, ach mar sin féin, níl ann ach tamall beag i gcomparáid le haois an Domhain. Mar sin, ní mhaireann ach iarsmaí beaga den phlútóiniam seo sa nádúr, i bhfad níos lú ná den úráiniam nó den tóiriam, agus iad níos fadsaolaí ná é. 
Is é 239Pu an t-iseatóp a úsáidtear sna buamaí adamhacha, agus é ar an iseatóp is tábhachtaí ó thaobh na teicneolaíochta de. Tá sé ceithre mhíle fichead de bhlianta ar leathré. 
Nuair atá an plútóiniam aonraithe ina dhúil, is éard atá ann ná miotal insínte agus loinnir an airgid ann, ach tiocfaidh smúit ocsaídí agus hidrídí air de réir mar a imoibreoidh ocsaigin agus uisce an atmaisféir leis. Nuair a bheidh an smúit sách ramhar, tosóidh sí ag titim ina scraitheanna den phlútóiniam. Is dual do na scraitheanna seo dul trí thine as a stuaim féin - mar a deirtear, is comhdhúile pireafóracha iad. Cuireann an adhaint spontáineach seo leis an dainséar a bhaineann le láimhseáil an phlútóiniam.
Is dual don phlútóiniam carnadh a dhéanamh i smior na cnáimhe, agus is nimh radaighníomhach é. Tá sé réasúnta fonnmhar chun imoibriúcháin, leis, nó imoibríonn sé le nítrigin, le carbón agus le sileacan, gan trácht ar na halaiginí. Trom-mhiotal atá ann, agus shílfeá go bhfuil sé nimhiúil ar chúiseanna ceimiceacha freisin, ach níl sé chomh dona sin dáiríre: is í an radaighníomhaíocht is príomhchúis le chomh dainséarach is atá sé.
Tá ceithre staid choitianta ocsaídiúcháin ag an bplútóiniam, chomh maith le staid amháin atá níos annaimhe, agus a dath féin ag gach staid sa tuaslagán uisce. Bíonn na hiain Pu3+ gorm, agus na hiain Pu4+ bíonn siad donnbhuí. An t-ian PuO2+, a fhágann an plútóiniam ar an staid ocsaídiúcháin V, nó +5, tá an dath pinc ann. Tá an t-ian PuO22+, nó Pu(VI), tá sé cineál pinc-fhlannbhuí, agus maidir leis an ian PuO33-, nach mbíonn chomh coitianta leis na staideanna ocsaídiúcháin eile, tá dath uaine nó sórt liathuaine ann. 
Samplaí de chomhdhúile an phlútóiniam iad an teitreafluairíd phlútóiniam PuF4, an hidríd (déhidríd) phlútóiniam PuH2, an aonocsaíd phlútóiniam PuO agus ag dé-ocsaíd phlútóiniam. Is idirchéim í an teitreafluairíd in aonrú an phlútóiniam mar ghlanmhiotal: nuair a imoibreoidh an teitreafluairíd le miotail cré-alcaileacha, rachaidh an miotal cré-alcaileach i gcomhdhúil leis an ocsaigin agus gheofar plútóiniam ina dhúil ghlan.
Sting. Ceoltóir Sasanach as Wallsend i dtuaisceart na tíre é Gordon Matthew Thomas Sumner, CBE (rugadh é ar an 2 Deireadh Fómhair, 1951), nó Sting mar atá aithne i bhfad níos fearr air. Bhí Sting ina dhordghiotáraí, amhránaí agus cumadóir sa racbhanna The Police ag deireadh na 1970idí agus tús na 1980idí, sular chuir sé tús le tréimhse fhada rathúil mar cheoltóir ina aonar.
Séadchomharthaí Náisiúnta na hÉireann. Tugtar Séadchomharthaí Náisiúnta na hÉireann ar na foirgnimh agus ar na struchtúir i bPoblacht na hÉireann ar bhronn an Rialtas "tábhacht náisiúnta" orthu. 
Tá sé leagtha amach in Acht na Séadchomharthaí Náisiúnta céard atá le déanamh le cosaint agus coimirce a sholáthar do na hiarsmaí stairiúla, seandálaíochta nó ealaíonta. Tá sé fágtha faoi Sheirbhís na Séadchomharthaí Náisiúnta an reachtaíocht faoi chosaint na séadchomharthaí náisiúnta a chur i bhfeidhm agus oidhreacht seandálaíochta na hÉireann a chaomhnú.
Liosta Séadchomharthaí.
Seo a leanas liostaí Séadchomharthaí Náisiúnta de réir chontae:
Caisleán na Cathrach. Tá Caisleán na Cathrach ar na caisleáin is mó i bPoblacht na hÉireann. Chuir an tiarna Conchúr Ó Briain á thógáil ar oileán sceireach in abhainn na Siúire sa bhliain 1142, áit a raibh daingean cloiche (nó ‘cathair’) cheana. Ba shampla é den daingniú a thug na Normannaigh isteach, agus tiarna de shliocht na Normannach a shealbhaigh é ina dhiaidh sin; sa bhliain 1375 bronnadh an caisleán ar Shéamas de Buitléir, a rabhthas tar éis Barún na Cathrach a dhéanamh de toisc a dhílse a bhí sé d'Éadbhard III, Rí Shasana. 
D’fhan an caisleán i seilbh na mBuitléarach, agus cuireadh go mór leis sa 15ú haois agus sa 16ú haois. (Is í an chuid is sine de an taobh is gaire don tsráid.) Thaobhaigh Buitléaraigh na Cathrach le hAodha Rua Ó Néill agus é ag dul i ngleic le fórsaí na Banríona Eilís sa dara cuid den 16ú haois. B’fhéidir go raibh an caisleán ar an daingean ba láidre in Éirinn ag an am, agus sa bhliain 1599 chuir Robert Devereux, Iarla Essex, faoi léigear é. Theip air é a ghabháil nó go bhfuair sé dhá ghunna mhóra ó Phort Láirge. I gceann trí lá bhí an caisleán gafa aige, mar, mar a deir Annála Ríochta Éireann, ‘leagadh an leath ba neasa dóibh den bhaile [an taobh thoir], gonadh iar sin dob éigean dóibh sin an baile a thabhairt d’Iarla Essex agus don Bhainríon’.
I gcogaí an 17ú haois cuireadh an caisleán faoi léigear arís dhá uair. Sa bhliain 1647 ghéill George Mathew, caomhnóir Thiarna óg na Cathrach, do Thiarna Inse Choinn, fear páirte na Parlaiminte, tar éis dó siúd bua a fháil ag Cnoc na nEas. Sa bhliain 1650 ghéill sé arís do Chromail nuair a dúirt sé siúd leis an ngarastún go ligfeadh sé dóibh ‘march away with your baggage, arms, and colours, free from injuries or violence’. Gnáth-thairiscint ba ea í sin i gcúrsaí cogaidh ag an am agus glacadh léi, ó ba léir nach seasfadh an caisleán i gcoinne na ngunnaí móra. 
Bhí an caisleán ag dul chun raice faoi am seo, agus ba mhar sin dó go ceann dhá chéad bliain eile. Sa bhliain 1840 d’iarr Iarla Ghleann Gall ar William Tinsley an Halla Mór a dheisiú, obair a chríochnaigh sa bhliain 1846. Ar an drochuair níor chóiriú cruinn é ó thaobh na staire de, ach d’fhág sé an chuma ar an gcaisleán atá air go fóill. 
Cailleadh Tiarna deiridh na Cathrach sa bhliain 1961, agus thit an caisleán ar an stát. Dúchas a choinníonn caoi anois air. 
Tá tarraingt na gcuairteoirí ar an gcaisleán i gcónaí. Tá turais threoraithe le fáil agus seónna closamhairc ina lán teangacha.
An tSiúir. Is abhainn i gCúige Mumhan, i ndeisceart na hÉireann í an tSiúir. Éiríonn sí ar an mBearnán Éile i dtuaisceart Chontae Thiobraid Árann agus sníonn sí isteach san Atlantach idir An Dún Mór agus Rinn Duáin gar do cathair Phort Láirge. Tá an abhainn 185 ciliméadair (115 míle) ar fad. 
Is iad na príomhbailte ar an abhainn seo ná An Chathair, Cluain Meala, Carraig na Siúire agus Cathair Phort Láirge. Is é an Pointe Droichid is giorra don farraige ar an abhainn seo ná Droichead Rice i gCathair Phort Láirge. Tá bád fartha tras-abhann ar An tSiúir idir An Pasáiste i gcontae Phort Láirge agus Baile Hac i gcontae Loch Garman.
An Chosaiv. Tír atá suite in oirdheisceart na hEorpa is ea an Chosaiv (Albáinis: "Kosovë" nó "Kosova", Seirbis: "Косово" nó "Kosovo"). Tá an Chosaiv teorantach leis an Albáin (thiar theas), le Montainéagró (thiar) agus le Poblacht na Macadóine (theas). 
Bhí an Chosaiv mar chuid de dheisceart Seirbia ach níor tugadh aitheantas di, mar thír. Fógraíodh Forógra na Saoirse ón tSeirbia ón tSeirbia ar an 17 Feabhra 2008. Ach tá an Chosaiv faoi chúram na Náisiún Aontaithe ón bhliain 1999.
Tíreolaíocht.
Sa bhliain 2005 bhí níos mó ná dhá mhilliún duine ina gcónaí sa chúige. Is Albánaigh iad an chuid is mó den daonra (92% sa bhliain 2007). Tá na Seirbiaigh sa dara háit le 5.3%. 
Is í Priština (600,000 duine) an phríomhchathair agus an chathair is mó. Is iad na cathracha eile is mó sa Chosaiv ná 
Tír sléibhtiúil is ea an Chosaiv. Tá na sléibhte Šar suite i ndeisceart agus oirdheisceart na tíre agus iad teorantach leis an Mhacadóin. Is é Đeravica (2,656m) an sliabh is airde sa chúige agus é suite in aice leis an teorainn idir an Chosaiv, an Albáin agus Montainéagró. 
Is iad na príomhaibhneacha ná an Drin Bán, Sitnica, Morava, agus Ibar.
Stair.
Tugadh an Chosaiv isteach mar chuid de Sheirbia sa bhliain 1913 tar éis Cogadh na mBalcán|Chogadh na mBalcán. Rinneadh cuid den Iúgsláiv dí nuair a tháinig deireadh leis an gCéad Cogadh Domhanda sa bhliain 1918.
Sa bhliain 1974 rinneadh cúige neamhspleách de chuid na hIúgsláive Tito den Chosaiv. Bhí an stádas seo ag an gcúige go dtí an bhliain 1990. 
Fógraíodh neamhspleáchas na Cosaive sa bhliain 1991 ach chuir rialtas na Seirbia an cúige fá smacht go dtí Cogadh na Cosaive sa bhliain 1998/1999. 
Fógraíodh neamhspleáchas na Cosaive sa pharlaimint ar an 17 Feabhra 2008. Faoi láthair, tá an tír faoi chúram na Náisiún Aontaithe.
Tagairtí.
KFOR - Óglaigh na hÉireann
Đeravica. Is é Đeravica an sliabh is airde sa tSeirbia. Tá sé suite sa Chosaiv, an tSeirbia, in aice leis an teorainn le Montainéagró.
Palau. Tír Mhicrinéiseach is ea Palau atá suite san Aigéan Ciúin. Is é Melekeok an phríomhchathair ach is é Koror an chathair is mó sa tír.
Gorillaz. Banna ceoil samhalta nó fíorúil is ea iad Gorillaz a chruthaigh Damon Albarn and Jamie Hewlett sa bhliain 1998. Tá ceithre phearsa bhréagach nó charachtar grafach sa bhanna fíorúil - Murdoc Niccals, 2D, Noodle agus Russel Hobbs. I ndáiríre, comhoibríonn ceoltóirí éagsúla chun an cheoil a chumadh ach is é Damon Albarn amháin a bhfuil buanbhaint aige leis an togra mar cheoltóir. 
Tá Gorillaz ag obair ar chúrsaí nua faoi láthair sraith singles Song Machine áit a scaoileann siad singles gach mí. Go dtí seo, is é an chéad amhrán Momentary Bliss, an dara Désolé &amp; an tríú Aries.
Oifig na nOibreacha Poiblí. Tá Oifig na nOibreacha Poiblí ar cheann de na comhlachais stáit is sine in Éirinn. Bunaíodh í i Lúnasa 1831, chun maoirseacht náisiúnta a dhéanamh ar oibreacha poiblí, idir shibhialta agus mhíleata, amhail tógáil bóithre agus iarnróid, chomh maith le feabhsú uiscebhealaí. Chuir an Oifig cuid mhaith de na hoibreacha ar siúl le linn an Ghorta Mhóir, chun faoiseamh a chur ar fáil don chosmhuintir. 
Ó shin i leith, is é an dualgas is mó atá ar an oifig ná chun aire a thabhairt agus athchóiriú agus cosaint a dhéanamh ar oidhreacht thógtha agus nádúrtha na hÉireann agus ar shéadchomharthaí na hÉireann. Le linn na 1960idí, bhí an Oifig i mbun athchóiriú a dhéanamh ar Chaisleán Chill Chainnigh agus forbairt Pháirc Náisiúnta Chill Airne. Ó shin i leith, tá athchóiriú déanta aici ar leithéidí Chaisleán Bhaile Átha Cliath agus ar Thithe an Rialtais ag Sráid Mhuirfean.
Samó. Tír Pholainéiseach is ea Samó atá suite san Aigéan Ciúin. Malo Saʻoloto Tutoʻatasi o Sāmoa nó Independent State of Samoa a thugtar uirthi go hoifigiúil. Bhain sí neamhspleáchas amach ón Nua-Shéalainn sa bhliain 1962.
Is iad Upolu agus Savaiʻi na príomhoileáin. Is í Apia an phríomhchathair. Tá sí suite in Upolu.
Tonga. Tír Pholainéiseach is ea Tonga atá suite san Aigéan Ciúin. Is é Nukuʻalofa an phríomhchathair agus an chathair is mó.
Vanuatú. Tír Mheilinéiseach is ea Vanuatú atá suite san Aigéan Ciúin. Is é Port Vila an phríomhchathair agus an chathair is mó.
San Críostóir-Nimheas. Tír is ea San Críostóir-Nimheas atá suite i Muir Chairib. Is é Basseterre an phríomhchathair agus an chathair is mó sa tír.
San Uinseann agus na Greanáidíní. Tír is ea iad San Uinseann agus na Greanáidíní atá suite i Muir Chairib. Is é Kingstown an phríomhchathair agus an chathair is mó sa tír.
Araicnid. Rang de na Chelicerata, fofhíleam de na hArthropoda, is ea na haraicnidí. Tá a lán speiceas d'araicnidí ann agus ainmneacha tugtha ar 100,000 díobh go dtí an lá inniu.
CLG Chontae Aontroma. Eagraíocht spóirt é Cumann Lúthchleas Gael Chontae Aontroim, atá i gceannas ar na cluichí Gaelacha a imrítear i gContae Aontroma, faoi cheannas Chumann Lúthchleas Gael.
Stair.
Ba sa bhliain 1885 a bunaíodh Gaeil Bhéal Feirste (nó Ceannródaithe Bhéal Feirste mar ab fhearr aithne orthu san am), an chéad chlub de chuid Chumann Lúthchleas Gael i gContae Aontroma. Is don Athair J. Ó Raghallaigh (arbh as Loch gCaol ó dhúchas dó) a théann an chreidiúint uile as bratach Mhicheál Uí Chíosóg a ardú sa chontae.
Go gairid ina dhiaidh sin tháinig ceithre chlub iomána eile ar an fhód, mar a bhí: Cláirsigh Bhéal Feirste, Lámha Dearga Lios na gCearrbhach, Club William Orr agus Raonairí Divis.
Díol spéise é, b’fhéidir, an mhír eolais a tháinig ón Ard-Chomhairle lena chur in iúl "go bhfuarthas £3 ó Aontroim mar tháillí ballraíochta don bhliain 1885."
I ndiaidh Scoilt Pharnell, d’imigh na cúig chlub in Aontroim in éag agus níor tugadh faoi Chumann Lúthchleas Gael a chur ar a bhonnaí arís sa chontae go dtí mí Dheireadh Fómhair 1898. Ba é Club Iomána na Craoibhe Rua, nuair a bunaíodh é, a chuir tús leis an ghluaiseacht. Chuir oifigigh an chlub ráiteas amach ag impí "ar fheara C.L.G. Aontroma agus Uladh an t-aighneas polaitiúil a bhí eatarthu a chur i leataobh agus seasamh le chéile arís eile de mheon na aontachta agus na cairdine faoi bhratach na sean-Ghael sa bhliain stairiúil seo, comóradh céad bliain 1798."
Le himeacht aimsire, tháinig clubanna C.L.G. eile ar an fhód agus nuair a bunaíodh An Bord Contae i 1900/01 d’fhéadfaí a rá, gan aon amhras, go raibh Athnuachan Ghaelach na hÉireann in Aontroim faoin lán seoil.
Iomáint.
Duaiseanna.
1964, ‘65, ‘66, ‘67, ‘70, ‘72, ‘73, ‘74, ‘76, ‘78, ‘79, ‘80, ‘81, ‘82, ‘88, ‘89, ‘91, ‘92, ‘94, ‘95, ‘96, ‘98, ‘99, '00, 2002, '06
Everton Football Club. Is club peile Sasanach é Everton Football Club atá suite i Learpholl. Bunaíodh an Everton sa bhliain 1878. Imríonn sé i nGoodison Park. Na dathanna baile a chaitheann sé ná léinte ghorma, briste bána agus stocaí bána. As baile, caitheann sé léinte bhána le bríste agus stocaí dubha.
Comhshaol. Is éard is comhshaol ann ná téarma a chuireann síos ar rudaí beo agus neamhbheo ar ann dóibh go nádúrtha ar an domhan nó cuid de (mar shampla, comhshaol i dtír ar leith). 
Níos ginearálta, sin iad na coinníollacha is iarmhairtí a ghnáthóige ar orgánach. Níl aon sainmhíniú amháin ann toisc go bhfuil an oiread sin gnáthóg éagsúil ann, ón gcomhshaol uirbeach go dtí an fhoraois thrópaiceach báistí. 
Go ginearálta cuimsíonn an comhshaol fisiciúil airíonna an taobh tíre (mar shampla, an gheolaíocht, an aeráid) nár athraíodh go mór ag iarmhairt daoine. 
Ach cuimsíonn an comhshaol geografach an comhshaol fisiciúil chomh maith leis na hathruithe a rinne daoine air (mar shampla, córais talmhaíochta, tionsclaíocht, uirbiú).
Baineann éiceolaíocht leis an ngaol idir orgánaigh bheo is a gcomhshaol. 
Is í an imní go bhfuil codanna móra den chomhshaol fisiciúil á milleadh trí ró-úsáid is mí-úsáid atá mar bhunús leis an ngluaiseacht caomhnaithe, agus tá cuid mhaith de na bagairtí don chomhshaol léirithe ag an ngluaiseacht sin don domhan mór: 
Cuimsíonn an téarma roinnt comhábhar riachtanacha chomh matih: